Tramp ma'muriyati transgender harbiylar faoliyatini cheklamoqchi 
Barak Obama ma'muriyati 2016-yilda transgender shaxslarni harbiy xizmatga qabul qilish imkoniyatini bergan edi. Tramp ma'muriyati buni bekor qilmoqda.
Unga ko'ra, quyi sudning Pentagonning transgender shaxslarni harbiy sohaga qabul qilaversin, degan hukmi noto’g’ri bo'lgan. Ikki yil oldingi hukmda , deya xulosa qilingan edi. Biroq apellyatsiya sudi “ayrim transgender xizmatchilarni istisno tarzida qabul qilish mumkin" deya ma’lum qilgan. Bunday qaror “tegishli harbiy rasmiylarning professional muhokamasi asosida” chiqarilishi lozim. Pentagon matbuot kotibi Jessika Maksvelning “Amerika Ovozi”ga ma’lum qilishicha, Mudofaa vazirligi sud qaroridan mamnun. “Odatdagiday, biz barcha transgender shaxslarni hurmat qilamiz va teng munosabatda bo’lamiz”, - deydi Maksvel. 4-yanvar kuni chiqqan hukm Pentagonga bu tartibini zudlik bilan joriy qilishga izn bermaydi. Tramp ma’muriyati Oliy sudga murojaat qilib, mazkur ishni ko’rib chiqishini so’ragan. Maksvelning aytishicha, Mudofaa vazirligi ayni damda Adliya vazirligi bilan sud jarayonining navbatdagi bosqichi yuzasidan muzokaralar olib bormoqda. Pentagon 2016-yilda Prezident Barak Obama davrida transgender harbiy xizmatchilarni sohaga qabul qilishga qo’yilgan taqiqni bekor qilgan edi. Biroq Prezident Tramp bu tartibni bekor qilib, transgender qo’shinlarga o’rnatilgan taqiqni qayta tikladi. Ayrim sudlar Tramp ma’muriyati o’rnatgan cheklovga qarshi hukm chiqargan. Natijada mazkur tartibga ayrim o’zgartirishlar kiritildi. Yangi tahrirdagi tartibga ko’ra, transgender fuqarolarni harbiy xizmatga qabul qilish taqiqlanadi, biroq “o’z biologik jinsini saqlab qolgan” va “jinsini o’zgartirish rejasi bo’lmagan” shaxslar istisno tariqasida qabul qilinishi mumkin.